《爪茉莉 客中秋病，和陈其年韵》
清代·董元恺

飒飒蛩鸣，萧萧叶响。悲哉秋气，西来朝爽。四时作客，恰三秋、心情微恙。

那更禁泪湿琵琶，江上数峰高唱。乡关何处，万叠云山相向。

阅不尽惊涛骇浪。此身原拟似浮萍，真凄怆。只一七神楼，三杯浮蚁，便是元灵玉酱。

作者简介：清江苏长洲人，字舜民。顺治十七年举人。后遭诖误，际遇坎坷，故其词激昂哀怨。有《苍梧词》。